
Lokālplānojuma izstrādei nekustamajam īpašumam
 “Senči” Garkalnē, Ādažu novadā
1. Lokālplānojuma izstrādes pamatojums
Teritorijas attīstības plānošanas likuma 12.panta pirmā daļa, 24.panta pirmā un otrā daļa, Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 75.punkts, Ādažu novada ilgtspējīgas attīstības stratēģija 2013.-2037. gadam (apstiprināta Ādažu novada domes sēdē 2013. gada 23. jūlijā, lēmums Nr. 16).
1.1. Saskaņā ar Ādažu novada teritorijas plānojumu (apstiprināts ar domes 27.03.2018. lēmumu Nr.49 “Par Ādažu novada teritorijas plānojuma un Vides pārskata projekta apstiprināšanu un par saistošo noteikumu Nr.7 „Ādažu novada teritorijas plānojuma grafiskā daļa un teritorijas izmantošanas un apbūves noteikumi” izdošanu”, un 27.03.2018. saistošajiem noteikumiem Nr.7 “Ādažu novada teritorijas plānojuma grafiskā daļa un teritorijas izmantošanas un apbūves noteikumi”, paziņojums 13.04.2018. publicēts Latvijas Republikas oficiālajā izdevumā „Latvijas Vēstnesis” Nr.74), nekustamā īpašuma “Senči” (kadastra Nr. 8044 012 0302):

1.1.1. zemes vienībai "Bez adreses", Ādažos Ādažu nov., ar kadastra apzīmējumu 8044 012 0613 funkcionālais zonējums noteikts – Savrupmāju apbūves teritorija (DzS1), ko nosaka, ko nosaka, lai nodrošinātu mājokļa funkciju savrupam dzīvesveidam, paredzot atbilstošu infrastruktūru, un kuras galvenais izmantošanas veids ir savrupmāju apbūve upēm un ezeriem piegulošā vai ar mežu klātā teritorijā, Mežu teritorijā (M), Lauksaimniecības teritorijā (L) un Ūdeņu teritorija (Ū), kā arī tā atrodas Vides un dabas resursu ķīmiskās aizsargjoslas teritorijā ap pazemes ūdens ņemšanas vietu, Gaujas vides un dabas resursu aizsardzības aizsargjoslas teritorijā lauku apvidos no Lejasciema līdz ietekai jūrā un applūstošā (10% applūduma varbūtība) teritorijā; 

1.1.2. zemes vienībai "Senči", Ādažos Ādažu nov., ar kadastra apzīmējumu 8044 012 0614 funkcionālais zonējums noteikts – Lauksaimniecības teritorija (L), ko nosaka, lai nodrošinātu lauksaimniecības zemes kā resursa racionālu un daudzveidīgu izmantošanu visu veidu lauksaimnieciskajai darbībai un ar to saistītajiem pakalpojumiem, bet perspektīvā iespējama teritorijas kā apbūves zemes izmantošana, kuru galvenā izmantošana ir dzīvojamā apbūve .un Transporta infrastruktūras teritorijā (TR) kā arī tā atrodas Vides un dabas resursu ķīmiskās aizsargjoslas teritorijā ap pazemes ūdens ņemšanas vietu.

1.2. Saskaņā ar spēkā esošās Ādažu novada ilgtspējīgas attīstības stratēģijas 2013.-2037. gadam (aktualizēta ar 28.08.2025. domes sēdes lēmumu Nr.320) vīziju Ādažu novads 2037. gadā būs izcila teritorija dzīvei un darbam Pierīgā, kas īpaši piemērota ģimenēm ar bērniem. Vīzijā iezīmēts, ka mājokļu pieejamība un dažādība veicinās iedzīvotāju skaita pakāpenisku pieaugumu. Vadlīnijās apdzīvojuma struktūras plānošanai un attīstībai paredzēta koncentrēta apbūves attīstība ciemu teritorijās ap esošajiem infrastruktūras tīkliem, ierobežojot izklaidus apbūves veidošanos uz zaļo teritoriju rēķina, saglabājot esošo mežu īpatsvaru, samazinot apbūvei plānotās teritorijas.

Iesniedzējs lūdz pārskatīt funkcionālo zonējumu, mainot Lauksaimniecības teritorijas (L) funkcionālo zonējumu uz Savrupmāju apbūves teritoriju (DzS), nosakot minimālo jaunveidojamo zemes vienības platību 1200 m2; precizējot funkcionālās zonas Savrupmāju apbūves teritorija (DzS1) robežas atbilstoši faktiskajai situācijai un dabā identificējamajām meža teritoriju robežām, nosakot minimālo jaunveidojamās zemes vienības platību 3500 m², kā arī izvērtēt teritorijas daļas, kas pašlaik noteikta kā Mežu teritorija (M), turpmāko izmantošanu atbilstoši teritorijas plānošanas, vides aizsardzības un normatīvo aktu prasībām, tostarp izvērtējot iespējamās funkcionālā zonējuma korekcijas.
2. Lokālplānojuma mērķis
Pamatot Ādažu novada teritorijas plānojuma grozījumus nekustamā īpašuma “Senči” (kadastra Nr. 8044 012 0302) zemes vienībai "Bez adreses", Garkalnē, Ādažu nov., ar kadastra apzīmējumu 8044 012 0613 un zemes vienībai "Senči", Ādažos Ādažu nov., ar kadastra apzīmējumu 8044 012 0614 mainot plānojumā noteikto funkcionālo zonējumu no Lauksaimniecības teritorijas (L) uz Savrupmāju apbūves (DzS), precizēt funkcionālās zonas Savrupmāju apbūves teritorija (DzS1) robežas atbilstoši faktiskajai situācijai un dabā identificējamajām meža teritorijas robežām, kā arī izvērtēt teritorijas daļas, kas pašlaik noteikta kā Mežu teritorija (M), turpmāko izmantošanu atbilstoši teritorijas plānošanas, vides aizsardzības un normatīvo aktu prasībām, tostarp izvērtējot iespējamās funkcionālā zonējuma korekcijas.
3. Lokālplānojuma teritorija

Īpašuma "Senči", Garkalnē, Ādažu nov., zemes vienības ar kadastra apzīmējumu 8044 012 0613, ar platību 11.0188 ha un zemes vienības ar kadastra apzīmējumu 8044 012 0614, ar platību 2.0 ha (13.0188 ha kopplatībā).

4. Darba uzdevumi:

4.1. Izstrādāt lokālplānojumu nekustamā īpašuma “Senči” Garkalnē, Ādažu novadā zemes vienībā ar kadastra apzīmējumu  8044 012 0613 un zemes vienībā ar kadastra apzīmējumu 8044 012 0614 , saskaņā ar šo uzdevumu, Ministru kabineta 14.10.2014. noteikumiem Nr.628 „Noteikumi par pašvaldību teritorijas attīstības plānošanas dokumentiem”, Ministru kabineta 30.04.2013. noteikumiem Nr. 240 "Vispārīgie teritorijas plānošanas, izmantošanas un apbūves noteikumi" un citiem uz teritorijas plānošanu attiecināmiem normatīvajiem aktiem.

4.2. Raksturot lokālplānojuma teritorijas plānotās attīstības atbilstību Ādažu novada Ilgtspējīgas attīstības stratēģijai (2013.-2037).
4.3. Nodrošināt piekļuves iespējas visiem jaunveidojamajiem zemesgabaliem.
4.4. Paredzēt inženierkomunikāciju pieslēgumus centrālajiem tīkliem (elektroapgāde, ūdensapgāde, kanalizācija).
4.5. Projekta sastāvā izstrādāt teritorijas izmantošanas un apbūves noteikumus lokālplānojumā ietvertajai teritorijai. Apbūves noteikumos noteikt detalizētas prasības inženierkomunikāciju tīkliem un ceļu seguma izbūvei.
4.6. Publiskiem mērķiem (publiskajai ārtelpai vai publiskiem apstādījumiem (kas neietilpst ielu, ceļu un laukumu teritorijā) paredzēt vismaz 10% no plānojamās teritorijas.

4.7. Projektā iekļaut publiskas ārtelpas labiekārtojuma skici, izmantojot universālā dizaina principus un vadlīnijas.
4.8. Norādīt ūdens ņemšanas vietas ugunsdzēsības vajadzībām.

4.9. Lokālplānojuma grafiskā daļā attēlot aplūstošo teritoriju, ņemot vērā VSIA “Latvijas vides ģeoloģijas un meteoroloģijas centrs” atjaunotās Plūdu kartes 2026. – 2031. gadam, kas publicētas Plūdu riska informācijas sistēmā https://pris.lvgmc.lv/.
4.10. Saglabājamo mežu teritorijās, kas nav paredzētas apbūvei, noteikt funkcionālo zonējumu Mežu teritorija (M).
4.11. Plānojot  potenciālās apbūves teritorijas ņemt vērā iznīcināto/potenciāli atjaunojamo aizsargājamo biotopu izvietojumu.

4.12. Izvērtēt Ādažu novada Transporta attīstības plānā (apstiprināts 29.05.2025.) iekļautās rekomendācijas valsts vietējā autoceļa V50 Baltezers – Āņi – Lapmeži attīstībai un savienojumiem ar valsts galvenajiem autoceļiem A1 un A2 un Lokālplānojuma Paskaidrojuma rakstā iekļaut informāciju par plānotās apbūves ietekmi uz satiksmes intensitāti.

4.13. Lokālplānojuma sastāvā izstrādāt transporta plūsmas shēmu, attēlojot galvenos satiksmes dalībnieku kustības virzienus un projekta savienojumus ar apkārtējo ceļu/ielu tīklu. Shematiski attēlot sabiedriskā transporta pieejamību.
4.14. Lokālplānojuma saistošo noteikumu projektā paredzēt tā īstenošanas kārtas un secību.

5. Darba saturs
Saskaņā ar Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 3.4. nodaļas prasībām.

6. Izstrādes kārtība:

Saskaņā ar  Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 5.2. nodaļas prasībām.

7. Izstrādāšanas nosacījumi:

7.1. Lokālplānojumu izstrādāt uz topogrāfiskā plāna LKS-92 koordinātu sistēmā, uz aktuālākās topogrāfiskās pamatnes atbilstoši nepieciešamajam mērogam.
7.2. Lokālplānojumu izstrādāt, ievērojot valsts institūciju izsniegtos nosacījumus lokālplānojumu izstrādāšanai. Pieprasīt nosacījumus un, ja nepieciešams, arī atzinumus par izstrādāto lokālplānojuma redakciju no šādām institūcijām – Aizsardzības ministrija, Dabas aizsardzības pārvalde, Valsts Vides dienests, Latvijas Vides, ģeoloģijas un meteoroloģijas centrs, Valsts mežu dienests, VSIA „Latvijas Valsts ceļi”, Veselības inspekcija, AS “Sadales tīkls”, AS “GASO”, SIA “Ādažu Ūdens”, SIA “Tet”, p/a “Carnikavas komunālserviss”, VSIA "Zemkopības ministrijas nekustamie īpašumi".

7.3. Līdz lokālplānojuma redakcijas nodošanai publiskajai apspriešanai, sagatavot vizuālos materiālus (vizualizācijas, attēlus u.c.) lokālplānojuma teritorijas telpiskai atainošanai un informatīvo stendu atbilstoši normatīvo aktu prasībām. 
7.4. Lokālplānojuma projekta publisko apspriešanu organizēt Ministru kabineta 14.10.2014.  noteikumu Nr.628 “Noteikumi par pašvaldību teritorijas attīstības plānošanas dokumentiem” noteiktajā kārtībā.
7.5. Darba izstrādāšanas gaitā pārskatus par publiskās apspriešanas rezultātiem un institūciju nosacījumiem un atzinumiem, kā arī lokālplānojuma projektu (drukātā un digitālā veidā (*shp vai *dgn vai  *dwg, *doc failu veidā)) iesniegt Ādažu novada pašvaldības Teritorijas plānošanas nodaļā.

7.6. Lokalplānojuma galīgo redakciju iesniegt Ādažu novada pašvaldības Teritorijas plānošanas nodaļā, pievienojot grafiskos materiālus digitālā formā (*shp vai *dgn vai  *dwg failu veidā) un teritorijas izmantošanas un apbūves noteikumus *pdf  un Word dokumentu formātā.

7.7. Plānošanas dokumentus var izstrādāt personas, kuras ir ieguvušas vismaz otrā līmeņa augstāko vai akadēmisko izglītību vides, dabas, sociālo vai inženierzinātņu jomā un kurām ir atbilstošas zināšanas, prasmes un praktiskā darba pieredze plānošanas dokumentu izstrādē.

7.8. Lokālplānojuma grafisko daļu var izstrādāt personas, kuras atbilst normatīvajos aktos par ģeotelpisko informāciju noteiktajām prasībām ģeodēziskās un kartogrāfiskās darbības veikšanai.

Lokālplānojuma izstrādes vadītāja

